Si Palui: Bakas Anak
DUA minggu lalu kagaringan paman Garbus di rumah sakit, sampai sidin maninggal dunia. Damini kagaringan paman
DUA minggu lalu kagaringan paman Garbus di rumah sakit, sampai sidin maninggal dunia. Damini kagaringan paman Palui pulang di rumah sakit nang bangaran Paman Bani. Sidin kacilakaan bulik saruan di Sungkai, subalah Binuang, ujar urang kampung Burung Lapas.
”Alhamdulillah pamanku Bus ai, ada nang manulung mambawa ka rumah sakit wan mutur, nang manabrak lari, kada batanggungjawab?” ujar Palui bakesah ka Garbus di rumah sakit.
“Kanapa sidin saurangan haja ka Sungkai?” takun Garbus.
“Sidin saruan diundang kawan bahari waktu masih sama-sama jadi guru?” sahut Palui.
Takumpulan anak bini sidin di rumah sakit. Kada lawas datang binian anum, bajilbab ungu, membezuk Paman Bani.
”Oh,Margaretha kah? Siapa nang mambari habar wan ikam? Ini Paman Bani sampat kada sadarkan diri, ditabrak
sapida mutur matan balakang, urangnya laju banar basipida mutur…,” jar Palui ka Margaretha.
“Ulun ada mandangar habar dari Emergency di Banjar, tabrak lari di kampung Burung Lapas, eh sakalinya abah ulun?” jawab Margaretha prihatin.
“Ikam Margaretha ai, jar Paman Bani, bakas anak ku?” Palui maucapkan jar Paman Bani. Pina takijat Margarethanya mandangar ucapan Palui. Sakalinya mandangar Paman Bani nang tabaring sakit, dijenguk ulih Margaretha.
”Margaretha maaflah, pian… bakas anak ku, mama pian… mambawa anak waktu kawinan wan aku, kemudian kami sarakan, jadi pian aku sambat bakas anak,” jar Paman Bani kalihatan sudah waras kawa bapanderan.
“Ha…?” takajut Garbus mandangar kata bakas anak, lalu ia baucap, ”Biarpun pian, pamanlah, sudah sarakan wan mamanya Margaretha, itu anak sidin tadahulu wan lakinya, karana pian pernah jadi abah tirinya, rasa kada pantas disambat bakas anak?’ jar Garbus bijaksana.
“Rasa kada pantas pang disambat bakas anak si Margaretha ini, apalagi urangnya bungas…,”sahut Palui maarit lihum.
“Kalu bakas bini atau bakas laki , pantas haja kaya itu diucapkan?” sahut pulang Garbus.
“Ayuha buhannyalah, nang hadir saksi, mudahan anak tiriku Margaretha ini jadi urang nang bauntung dunia
akhirat,” ucap Paman Bani sambil manyalami Margaretha.
Palui, Garbus, anak wan bini anum Paman Bani tadarau manyahuti “Aaamieen,” lihum Margaretha. (aan)
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn